**SELETUSKIRI**

**Narva-Jõesuu Linnavolikogu määruse eelnõule „Narva-Jõesuu linna põhimäärus“**

2017. aastal toimuva haldusreformi käigus ühinevad Vaivara vald ja Narva-Jõesuu linn, moodustades uue omavalitsusüksuse Narva-Jõesuu linna.

Narva-Jõesuu linna põhimääruse eelnõu on koostatud praktikast tulenevate Vaivara valla ja Narva-Jõesuu linna valitsemise põhimõtetest ning arvestades asjaolu, et seoses haldusreformiga on kohaliku omavalitsuse korralduse seadust muudetud.

Põhimääruse koostamisel oli eesmärk korrigeerida kehtivat korda nii, et see oleks kooskõlas ühinemiselepinguga - Narva-Jõesuu linna põhimääruse redaktsiooni tekst koostatud lähtudes seaduste muudatustest.

Kohaliku omavalitsuse korralduse seaduse § 22 lõike 1 punkti 9 alusel on linna põhimääruse kinnitamine ja kehtetuks tunnistamine volikogu ainupädevuses. Eelnõu vastuvõtmiseks on vajalik volikogu koosseisu häälteenamus.

Põhimääruse reguleerimisala sätestab kohaliku omavalitsuse korralduse seaduse (KOKS) § 8. Vastavalt KOKSi § 8 lõikele 1 tuleb põhimäärusega sätestada:

1) volikogu esimehe ja aseesimehe või aseesimeeste valimise kord, volikogu komisjonide moodustamise kord, õigused ja kohustused;

2) valitsuse moodustamise kord, linnapea valimise kord, valitsuse pädevus;

3) linna sümbolid ja nende kasutamise kord;

4) linna ametiasutuste moodustamise kord;

5) linna arengukava, eelarvestrateegia ja eelarve koostamise ja muutmise ning finantsjuhtimise üldised põhimõtted;

6) linna õigusaktide vastuvõtmise, avalikustamise ja jõustumise täpsem kord.

KOKS § 8 lõike 11 alusel juhul, kui kohaliku omavalitsuse üksus kavandab moodustada siseaudiitori kutsetegevuse alaste ülesannete täitmiseks vastava ametikoha või struktuuriüksuse, nähakse põhimääruses ette siseauditeerimise üldine töökorraldus. KOKS § 8 lõikest 2 tulenevalt võib linna põhimäärus lisaks KOKS § 8 lõikes 1 sätestatule sisaldada ka muid linna tegevust reguleerivaid sätteid.

Linna põhimäärus koosneb 10-st peatükist:

**1) ÜLDSÄTTED**

**2) LINNA SÜMBOLID JA NENDE KASUTAMINE**

**3) VOLIKOGU**

**4) VOLIKOGU TÖÖKORD**

**5) VOLIKOGU KOMISJONID**

**6) LINNAVALITSUS**

**7) LINNA ASUTUSED**

**8) LINNA ESINDAMINE**

**9) LINNA ARENGUKAVA, EELARVE JA MUNITSIPAALOMAND**

**10) LÕPPSÄTTED**

KOKS § 8 volitusnormist tulenevalt sätestatakse Narva-Jõesuu linna põhimäärusega

1) Narva-Jõesuu linna kui juriidilise isiku tegevuse üldised õiguslikud alused;

2) Narva-Jõesuu linna sümbolid ja nende kasutamise kord;

3) Narva-Jõesuu Linnavolikogu esimehe ja aseesimeeste valimise kord ning nende õigused ja kohustused;

4) Narva-Jõesuu Linnavolikogu liikmete õigused ja kohustused ning linnavolikogu töökord;

5) Narva-Jõesuu Linnavolikogu eestseisuse koosseis ning eestseisuse pädevus ja töökord;

6) Narva-Jõesuu Linnavolikogu komisjonide moodustamise kord, komisjonide ja nende liikmete õigused ja kohustused ning töökord; komisjoni esimehe ja aseesimehe ning nende õigused ja kohustused;

7) Narva-Jõesuu linnapea valimise kord, linnapea õigused ja kohustused ning linnapea asendamise kord;

8) Narva-Jõesuu Linnavalitsuse kui omavalitsusüksuse täitevorgani moodustamise kord, pädevus ja töökord;

9) Narva-Jõesuu linna õigusaktide vastuvõtmise, avalikustamise ja jõustumise kord;

10) Narva-Jõesuu linna asutuste moodustamise ja juhtimise põhimõtted;

11) Narva-Jõesuu linna kui avalik-õigusliku juriidilise isiku esindamise kord;

12) Narva-Jõesuu linna arengukava ja eelarvestrateegia koostamise ja muutmise üldised põhimõtted;

13) Narva-Jõesuu linna eelarve ja lisaeelarve koostamise ning muutmise ja Narva-Jõesuu linna finantsjuhtimise üldised põhimõtted.

Põhimääruse 10. peatükk on lõpp- ja rakendussätted.

Paragrahvi 52lõikega 1 ja 2 tunnistatakse Vaivara valla ja Narva-Jõesuu linnakehtivad põhimäärused.

Marina Sorgus

linnasekretär